CELEX: 32016D0027
Language: et
Date: 2016-09-21 00:00:00
Title: Euroopa Keskpanga otsus (EL) 2016/1717, 21. september 2016, millega muudetakse otsust EKP/2004/2, millega võetakse vastu Euroopa Keskpanga kodukord (EKP/2016/27)

24.9.2016   
            
            
               ET
            
            
               Euroopa Liidu Teataja
            
            
               L 258/17
            
         EUROOPA KESKPANGA OTSUS (EL) 2016/1717,
   21. september 2016,
   millega muudetakse otsust EKP/2004/2, millega võetakse vastu Euroopa Keskpanga kodukord (EKP/2016/27)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 12.3,
   ning arvestades järgmist:
   
               (1)
            
            
               Õigusinstrumentidest (näiteks Euroopa Keskpanga (EKP) suunised ja juhised) tuleb nende adressaate, s.o riikide keskpangad (RKPd) ja riiklikud pädevad asutused, kohaselt teavitada. Praegune tava EKP ja RKPde ning riiklike pädevate asutuste vahelisel teavitamisel on elektrooniliste kanalite (sh e-post) kasutamine. Tehnoloogiliste uuenduste tõttu on teleks sidekanalina aegunud.
            
         
               (2)
            
            
               Kahe viimase aasta jooksul on EKP vastu võtnud mitu otsust, mille adressaatideks on järelevalve alla kuuluvad üksused või üksused, kes on esitanud krediidiasutuse tegevusloa taotluse. Samuti on EKP vastu võtnud kolmandate isikute suhtes sanktsioonide kohaldamise otsuse. Kuigi esmane õigus ei näe seda ette, sätestab EKP kodukord, et seda liiki adressaatidega EKP otsustele peab alla kirjutama EKP president.
            
         
               (3)
            
            
               Edaspidi allkirjastab EKP otsused, mis on adresseeritud järelevalve alla kuuluvatele üksustele või üksustele, kes on esitanud krediidiasutuse tegevusloa taotluse, EKP nõukogu sekretär, kelle allkiri tõendab EKP nõukogu otsuse õigsust.
            
         
               (4)
            
            
               Võttes arvesse järelevalveotsuste arvu olulist kasvu, tuleb see muudatus vastu võtta kiiresti ja see peab jõustuma Euroopa Liidu Teatajas avaldamise päeval.
            
         
               (5)
            
            
               Seda arvesse võttes tuleb otsust EKP/2004/2 (1) muuta,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Keskpanga kodukorra muutmine
   Otsust EKP/2004/2 muudetakse järgmiselt.
   
               1)
            
            
               Lõige 17.2 asendatakse järgmisega:
               
                           „17.2.
                        
                        
                           EKP suunised võtab vastu nõukogu, millest seejärel teatatakse ühes Euroopa Liidu ametlikus keeles, ja need allkirjastab EKP nõukogu nimel EKP president. Osutada tuleb õiguslikule alusele. Riikide keskpankadele teatamine toimub elektrooniliselt, faksi teel või paberkandjal. Kõik EKP suunised, mis kuuluvad avaldamisele, tõlgitakse kõikidesse Euroopa Liidu ametlikesse keeltesse.“
                        
                     
         
               2)
            
            
               Lõige 17.4 asendatakse järgmisega:
               
                           „17.4
                        
                        
                           EKP otsused ja soovitused võtab vastu EKP nõukogu või juhatus oma vastavas pädevusvaldkonnas ja need allkirjastab president. Nende EKP otsuste õigsust, millega kohaldatakse sanktsioone kolmandate isikute suhtes, tõendab EKP nõukogu sekretäri allkiri. EKP otsustes ja soovitustes osutatakse õiguslikule alusele. Soovitused liidu teiseste õigusaktide vastuvõtmiseks põhikirja artikli 41 alusel võtab vastu EKP nõukogu.“
                        
                     
         
               3)
            
            
               Lõige 17.6 asendatakse järgmisega:
               
                           „17.6.
                        
                        
                           EKP juhised võtab vastu juhatus, millest seejärel teatatakse ühes Euroopa Liidu ametlikus keeles, ja need allkirjastab juhatuse nimel EKP president või kaks juhatuse liiget. Riikide keskpankadele teatamine toimub elektrooniliselt, faksi teel või paberkandjal. Kõik EKP juhised, mis kuuluvad avaldamisele, tõlgitakse kõikidesse Euroopa Liidu ametlikesse keeltesse.“
                        
                     
         
               4)
            
            
               Lõige 17a.2 asendatakse järgmisega:
               
                           „17a.2
                        
                        
                           EKP suunised, mis on seotud järelevalveülesannetega määruse (EL) nr 1024/2013 artikli 4 lõike 3 ja artikli 6 lõike 5 punkti a alusel, võtab vastu EKP nõukogu ja nendest teatab ja need allkirjastab nõukogu nimel EKP president. Riikide pädevatele asutustele teatamine toimub elektrooniliselt, faksi teel või paberkandjal.“
                        
                     
         
               5)
            
            
               Lõige 17a.3 asendatakse järgmisega:
               
                           „17a.3
                        
                        
                           EKP juhised, mis on seotud järelevalveülesannetega määruse (EL) nr 1024/2013 artikli 6 lõike 3, artikli 6 lõike 5 punkti a, artikli 7 lõigete 1 ja 4, artikli 9 lõike 1 ja artikli 30 lõike 5 alusel, võtab vastu EKP nõukogu ja nendest teatab ja need allkirjastab nõukogu nimel EKP president. Osutada tuleb õiguslikule alusele. Krediidiasutuste järelevalve eest vastutavatele riiklikele pädevatele asutustele teatamine toimub elektrooniliselt, faksi teel või paberkandjal.“
                        
                     
         
               6)
            
            
               Lõige 17a.4 asendatakse järgmisega:
               
                           „17a.4.
                        
                        
                           EKP otsused järelevalve alla kuuluvate üksuste ja üksuste osas, kes on esitanud krediidiasutuse tegevusloa taotluse, võtab vastu EKP nõukogu ja nende õigsust tõendab EKP nõukogu sekretäri allkiri. Seejärel teatakse nendest otsuste adressaatidele.“
                        
                     
         Artikkel 2
   Jõustumine
   Käesolev otsus jõustub selle Euroopa Liidu Teatajas avaldamise päeval.
   
      Frankfurt Maini ääres, 21. september 2016
      
         
            EKP president
         
         Mario DRAGHI
      
   
   
      (1)  19. veebruari 2004. aasta otsus EKP/2004/2, millega võetakse vastu Euroopa Keskpanga kodukord (ELT L 80, 18.3.2004, lk 33).